ai4bharat/Pralekha huggingface dataset:
മന്ത്രിസഭ
ഇന്ത്യയും മൊറോക്കയും തമ്മിലുള്ള വ്യോമ സേവന കരാറിന് മന്ത്രിസഭയുടെ അംഗീകാരം
ഇന്ത്യയും മൊറോക്കയും തമ്മില് ഒപ്പുവയ്ക്കേണ്ട പുതുക്കിയ വ്യോമസേവന കരാറിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. പുതിയ വ്യോമസേവന കരാര് നിലവില് വന്നുകഴിയുമ്പോള് ഇപ്പോള് നിലനില്ക്കുന്ന 2004 ഡിസംബറിലെ കരാര് റദ്ദാകും.
പ്രയോജനങ്ങള്:
ഇന്ത്യയും മൊറോക്കയും തമ്മിലുള്ള സിവില് വ്യോമയാന ബന്ധങ്ങളിലെ സുപ്രധാന നാഴികക്കല്ലാണെന്നതാണ് ഈ വ്യോമസേവന കരാറിന്റെ സവിശേഷത. ഇരു രാജ്യങ്ങളും തമ്മിലുള്ള വ്യാപാരം, നിക്ഷേപം, ടൂറിസം, സാംസ്ക്കാരിക വിനിമയം എന്നിവ കൂടുതല് ശക്തമാക്കുന്നതിനുള്ള ശേഷിയും ഈ കരാറിനുണ്ട്. രണ്ടു രാജ്യങ്ങളിലേയും വിമാനങ്ങള്ക്ക് കൂടുതല് സുരക്ഷയും സംരക്ഷണവും ഉറപ്പാക്കികൊണ്ട് തടസമില്ലാത്ത ബന്ധിപ്പിക്കലിനുള്ള അവസരം ഉയര്ത്തുകയും അതിലൂടെ വാണിജ്യ അവസരങ്ങള് സൃഷ്ടിക്കുകയും ചെയ്യുന്നു.
വിശദാംശങ്ങള്:
കരാറിന്റെ പ്രധാനപ്പെട്ട പ്രയോജനങ്ങള്:
1) ഇരു കക്ഷികള്ക്കും കൂടുതല് എയര്ലൈനുകളെ നാമനിര്ദ്ദേശം ചെയ്യാം.
2) ഓരോ കക്ഷിയും നാമനിര്ദ്ദേശം ചെയ്യപ്പെട്ട എയര്ലൈനിന് അതേ കക്ഷി ചുമതലപ്പെടുത്തുന്ന വിമാനങ്ങളുമായും മറ്റ് കക്ഷികളുമായും മൂന്നാം കക്ഷികളുമായും സഹകരണ വിപണ കരാറുകളില് ഏര്പ്പെടാം.
3) ഇരു രാജ്യങ്ങളിലെയും നാമനിര്ദ്ദേശം ചെയ്യപ്പെട്ട വിമാനകമ്പനികള്ക്ക് ആ ഭൂപ്രദേശത്ത് അവരുടെ സേവനങ്ങളും വ്യാപാരങ്ങളും പ്രോത്സാഹിപ്പിക്കുന്നതിന് ഉദ്യോഗസ്ഥരെ നിയോഗിക്കുന്നതിനും കരാര് അനുമതി നല്കുന്നു.
4) രണ്ടു രാജ്യങ്ങളിലെയും ചുമതലപ്പെടുത്തിയ വിമാനകമ്പനികള്ക്ക് എ.എസ്.എയുടെ റൂട്ട് ഷെഡ്യൂളില് വ്യക്തമാക്കിയിട്ടുള്ള ആറു കേന്ദ്രങ്ങളില് നിന്ന് എത്ര സര്വീസുകള് വേണമെങ്കിലും നടത്താം. അതായത് ഇന്ത്യ ചുമതലപ്പെടുത്തുന്ന വിമാനങ്ങള്ക്ക് മൊറോക്കയിലെ കാസാബ്ലാങ്കാ, റാബാത്ത്, മാറക്കേഷ്, അഗാഡിര്, താഞ്ചീര്, ഫെസ് എന്നിവിടങ്ങളില് നിന്ന് അങ്ങോട്ടും ഇങ്ങോട്ടും എത്ര സര്വീസുകള് വേണമെങ്കിലും നടത്താം. അതുപോലെ മൊറോക്കോയ്ക്ക് ന്യൂഡല്ഹി, മുംബൈ, കൊല്ക്കത്ത, ചെന്നൈ, ബംഗലൂരൂ, ഹൈദരാബാദ് എന്നിവിടങ്ങളില് നിന്നും അത്തരത്തില് സര്വീസ് നടത്താം.
5) പ്രവര്ത്തന ചുമതലക്കര്, അംഗീകരിച്ച സര്വീസുകളുടെ നടത്തിപ്പിനെ നിയന്ത്രിക്കുന്ന തത്വങ്ങള്, വ്യാപാര അവസരങ്ങള്, സുരക്ഷയും സംരക്ഷണവുമായി ബന്ധപ്പെട്ട വിഭാഗങ്ങള് തുടങ്ങി ഇന്ത്യന് എ.എസ്.എ മാതൃകയില് ചേര്ത്തിട്ടുള്ളവ റദ്ദാക്കാനും പുനസ്ഥാപിക്കാനും ഈ വ്യോമ സേവന കരാറില് വ്യവസ്ഥയുണ്ട്.
പശ്ചാത്തലം:
വ്യോമയാന മേഖലയിലെ വളര്ച്ച മുന്നില്കണ്ടുകൊണ്ടും രണ്ടു പരമാധികാര രാഷ്ട്രങ്ങള് തമ്മില് മെച്ചപ്പെട്ടതും തടസമില്ലാത്തതും ആധുനികവല്ക്കരിക്കപ്പെട്ടതുമായ ബന്ധിപ്പല് ലക്ഷ്യമാക്കികൊണ്ടുമാണ് ഇന്ത്യയും മൊറോക്കയൂം തമ്മിലുള്ള വ്യോമ സേവന കരാര് പുതുക്കുന്നത്.
ഇന്ത്യയും മൊറോക്കയും തമ്മില് ഇപ്പോള് നിലനില്ക്കുന്ന കരാര് 2004ല് ഒപ്പുവച്ചതാണ്. സുരക്ഷ, സംരക്ഷണം, വിമാനകമ്പനികളെ ചുമതലപ്പെടുത്തല്, വ്യാപാര പ്രവര്ത്തനങ്ങള്, താരിഫ് തുടങ്ങിയ വിഭാഗങ്ങള് അതില് പുതുക്കിയിട്ടില്ല. സഹകരണ വ്യാപാര കരാറിന്റെ വ്യവസ്ഥ കൂടി ഉള്പ്പെടുന്നതുകൊണ്ട് രണ്ടു കക്ഷികള്ക്കും മറ്റുള്ളവരുടെ വിമാനത്തില് പരസ്പരം പങ്കുവയ്ക്കാനും ഒപ്പം മൂന്നാം രാജ്യത്തെ വിമാനങ്ങളിലും ഇവ ലഭ്യമാകും. ഈ വ്യവസ്ഥകള് നിലവിലെ കരാറില് ഇല്ല.
(RS/MRD
പ്രധാനമന്ത്രിയുടെ ഓഫീസ്
ഛത്തീസ്ഗഢിലെ സുക്മയിലൂണ്ടായ മാവോയിസ്റ്റ് അക്രമത്തെ പ്രധാനമന്ത്രി അപലപിച്ചു
ഛത്തീസ്ഗഢിലെ സുക്മയിലൂണ്ടായ മാവോയിസ്റ്റ് അക്രമത്തെ പ്രധാനമന്ത്രി ശ്രീ. നരേന്ദ്ര മോദി ശക്തമായി അപലപിച്ചു. അക്രമത്തില് രക്തസാക്ഷിയായ സുരക്ഷാ ഉദ്യോഗസ്ഥന് ആദരാഞ്ജലിയര്പ്പിച്ച അദ്ദേഹം ട്വീറ്റ് ചെയ്തു: 'വിരഹദുഃഖം അനുഭവിക്കുന്ന കുടുംബാംഗങ്ങളെ അനുശോചനം അറിയിക്കുന്നു. പരുക്കേറ്റവര് അതിവേഗം സുഖം പ്രാപിക്കട്ടെ എന്ന് ആശംസിക്കുന്നു'.
ഇലക്ട്രോണിക്സ് & ഐ.ടി മന്ത്രാലയം
നാഷണൽ ഡാറ്റാ ഗവേണൻസ് ഫ്രെയിംവർക്ക് പോളിസിയുടെ കരട് സംബന്ധിച്ച് പൊതുജനങ്ങളുമായി ആശയവിനിമയം നടത്തുന്നു
2022 ജൂൺ 14-ന് ന്യൂ ഡൽഹിയിലെ ഇന്ത്യ ഹാബിറ്റാറ്റ് സെന്ററിൽ, കേന്ദ്ര ഇലക്ട്രോണിക്സ് വിവരസാങ്കേതിക, നൈപുണ്യ വികസന, സംരംഭകത്വ സഹ മന്ത്രി ശ്രീ രാജീവ് ചന്ദ്രശേഖറിന്റെ സാന്നിധ്യത്തിൽ നാഷണൽ ഡാറ്റാ ഗവേണൻസ് ഫ്രെയിംവർക്ക് പോളിസിയുടെ കരട് സംബന്ധിച്ച് ബന്ധപ്പെട്ടവരുമായി ആശയവിനിമയം നടന്നു.
വ്യവസായം, പുതുസംരംഭങ്ങൾ എന്നിവയിലെ തല്പരകഷികൾ
(,അക്കാഡമിക് രംഗത്തെ വിദഗ്ധർ, വിദഗ്ധ സംഘങ്ങൾ, അന്താരാഷ്ട്ര സഖ്യങ്ങൾ, വിവിധ മന്ത്രാലയങ്ങളിലെ സർക്കാർ ഉദ്യോഗസ്ഥർ തുടങ്ങി 250-ലധികം പങ്കാളികൾ പങ്കെടുത്തു.
ഗവൺമെന്റിന്റെയും പൗരന്മാരുടെയും ദ്രുതഗതിയിലുള്ള ഡിജിറ്റലൈസേഷൻ മൂലം, ഡാറ്റയുടെ സാധ്യതകൾ പ്രയോജനപ്പെടുത്തുന്നതിനും വിപുലമായ ഡാറ്റ കൈകാര്യം ചെയ്യുന്നതിനും ഉചിതമായ ചട്ടക്കൂട് ആവശ്യമായി വരുമെന്ന് ശ്രീ രാജീവ് ചന്ദ്രശേഖർ എടുത്തുപറഞ്ഞു. ഇന്ത്യയുടെ ഡിജിറ്റൽ സമ്പദ്വ്യവസ്ഥയെ ശക്തിപ്പെടുത്തും വിധം ഡാറ്റാ ഗവേണൻസിനായി ഒരു ആധുനിക ചട്ടക്കൂട് നിർമ്മിക്കുക എന്നതാണ് നരേന്ദ്ര മോദി സർക്കാരിന്റെ കാഴ്ചപ്പാടെന്ന് അദ്ദേഹം പറഞ്ഞു. നിർമ്മിത ബുദ്ധി , ഡാറ്റ ഗവേഷണം സ്റ്റാർട്ടപ്പ് ആവാസവ്യവസ്ഥ എന്നിവയുടെ ഉത്തേജനവും ഗവൺമെന്റിന്റെ ഡാറ്റാ ശേഖരണവും മാനേജ്മെന്റും ക്രമീകരിക്കുകയുയാണ് NDGFP ലക്ഷ്യമിടുന്നതെന്ന് അദ്ദേഹം കൂട്ടിച്ചേർത്തു.
സമഗ്രമായ ഡാറ്റാ ആവാസവ്യവസ്ഥയിൽ പങ്കാളികളാകുന്നതിൽ സ്വകാര്യ മേഖലയുടെ പ്രാധാന്യം എടുത്തുപറഞ്ഞ മന്ത്രി, ഈ നയത്തിലും അതിന്റെ നിർവ്വഹണത്തിലും, സഹകരണാത്മകവും പങ്കാളിത്തപരവുമായ സമീപനം ഉറപ്പാക്കുന്നതിൽ സർക്കാരിന്റെ ശ്രദ്ധ സംബന്ധിച്ച് ഊന്നിപ്പറയുകയും ചെയ്തു.
കരട് നയവും, അതിന്റെ അടിസ്ഥാനത്തിൽ സർക്കാർഡാറ്റ പങ്കിടലിനുള്ള സ്ഥാപന ചട്ടക്കൂട് മെച്ചപ്പെടുത്തുന്നതും, സ്വകാര്യതയും സുരക്ഷയും സംബന്ധിച്ച ആശയങ്ങൾ പ്രോത്സാഹിപ്പിക്കുന്നതിനും, യഥാർത്ഥ ഉറവിടം അറിയാൻ കഴിയാത്ത വിധമുള്ള ഉപയോഗം ത്സാഹിപ്പിക്കുന്നതിനും,വ്യക്തിപരമല്ലാത്ത ഡാറ്റയിലേക്ക് പൊതു-സ്വകാര്യ മേഖലയ്ക്ക് തുല്യമായ പ്രവേശനം ഉറപ്പാക്കുന്നതിലും ശ്രദ്ധ കേന്ദ്രീകരിക്കും.
റെയില്വേ മന്ത്രാലയം
2020 മാർച്ച് 21 മുതൽ 2020 ജൂലൈ 31 വരെ ബുക്ക് ചെയ്യപ്പെട്ട പി ആർ എസ് കൗണ്ടർ ടിക്കറ്റുകൾ പിൻവലിക്കാനും ടിക്കറ്റ് തുക തിരികെ ലഭിക്കാനുള്ള സമയപരിധി റെയിൽവേ മന്ത്രാലയം ദീർഘിപ്പിച്ചു
2020 മാർച്ച് 21 മുതൽ ജൂലൈ 31 വരെ ബുക്ക് ചെയ്യപ്പെട്ട പിആർഎസ് കൗണ്ടർ ടിക്കറ്റുകൾ പിൻവലിക്കാനും ടിക്കറ്റ് തുക തിരികെ ലഭിക്കാനുള്ള സമയപരിധി റെയിൽവേ മന്ത്രാലയം നീട്ടിനൽകി. യാത്ര തീയതിയുടെ 9 മാസം വരെ ഈ ആനുകൂല്യം ഇനി ലഭ്യമാണ്. നേരത്തെ ഇത് ആറുമാസം ആയിരുന്നു. സ്ഥിരമായി ഉള്ളതും മഹാമാരി കാലത്ത് മന്ത്രാലയം റദ്ദാക്കിയതുമായ തീവണ്ടികളിലെ യാത്രക്കാർക്കാണ് ഈ പ്രയോജനം ലഭിക്കുക
യാത്ര റദ്ദാക്കപ്പെട്ട തീയതിക്ക് ആറുമാസത്തിന് ശേഷവും നിരവധി യാത്രക്കാർ ടി ഡി ആർ സൗകര്യത്തിലൂടെയും ടിക്കറ്റുകളുടെ ശരി പകർപ്പ് സഹിതം പൊതു അപേക്ഷ കളിലൂടെയും അതാത് സോണുകൾക്ക് കീഴിലെ പരാതി സമർപ്പണ കാര്യാലയത്തേ സമീപിച്ചിരുന്നു. ഇത്തരത്തിൽ സമർപ്പിക്കപ്പെട്ട പിആർഎസ് കൗണ്ടർ ടിക്കറ്റുകളുടെ മുഴുവൻ തുകയും യാത്രക്കാർക്ക് തിരികെ ലഭിക്കുന്നതാണ്
ന്യൂഡൽഹി: ഒക്ടോബർ 31, 2021
ശ്രീ ജോസ് കെ മാണി രാജിവെച്ചതിനെ തുടർന്ന് കേരളത്തിൽ നിന്നും ഒഴിവുവന്ന രാജ്യസഭാ സീറ്റിലേക്ക് ഉപതെരഞ്ഞെടുപ്പ് നടത്താൻ തീരുമാനിച്ചു.11.01.2021 മുതൽ ഒഴിവുവന്ന സീറ്റിന്റെ കാലാവധി 01.07.2024 വരെ ആണ്.
രാജ്യത്ത് കോവിഡ്-19 ന്റെ രണ്ടാം തരംഗം ഉടലെടുത്തതിനാൽ രാജ്യസഭാ സീറ്റുകളിലേക്ക് ഉപതെരഞ്ഞെടുപ്പ് നടത്തുന്നത് ഉചിതമല്ലെന്ന് 28.05.2021ലെ പ്രസ് നോട്ട് നമ്പർ ECI/PN/67/2021 പ്രകാരം കേന്ദ്ര തെരഞ്ഞെടുപ്പ് കമ്മീഷൻ തീരുമാനിച്ചിരുന്നു. മഹാമാരി സാഹചര്യം ഗണ്യമായി മെച്ചപ്പെടുകയും ഉപതിരഞ്ഞെടുപ്പ് നടത്താൻ സാഹചര്യം അനുകൂലമാകുകയും ചെയ്യുന്നതുവരെ കേരളത്തിൽ നിന്ന് ഒഴിവ് വന്ന രാജ്യസഭ സീറ്റിലേക്ക് ഉപതെരഞ്ഞെടുപ്പ് നടത്തുന്നത് ഉചിതമല്ലെന്ന് തെരഞ്ഞെടുപ്പ് കമ്മീഷൻ തീരുമാനിച്ചിരുന്നു.
ഇപ്പോൾ കേന്ദ്ര തെരഞ്ഞെടുപ്പ് കമ്മീഷൻ കേരളത്തിലെ സ്ഥിതിഗതികൾ വീണ്ടും വിലയിരുത്തുകയും പ്രസക്തമായ എല്ലാ വസ്തുതകളും കണക്കിലെടുത്ത്, താഴെപ്പറയുന്ന പരിപാടിക്ക് അനുസൃതമായി കേരളത്തിൽ നിന്ന് രാജ്യസഭയിലേക്ക് മുകളിൽ സൂചിപ്പിച്ച ഉപതെരഞ്ഞെടുപ്പ് നടത്താൻ തീരുമാനിച്ചിരിക്കുന്നു.
തിരഞ്ഞെടുപ്പു വിജ്ഞാപനം പുറപ്പെടുവിക്കുന്ന തീയതി - നവംബർ 9, 2021 
നാമനിർദേശ പത്രിക സമർപ്പിക്കാനുള്ള അവസാന തീയതി - നവംബർ 16, 2021
നാമനിർദ്ദേശ പത്രികകളുടെ സൂക്ഷ്മ പരിശോധന - നവംബർ 17, 2021 
നാമനിർദേശ പത്രിക പിൻവലിക്കാനുള്ള അവസാന തീയതി - നവംബർ 22, 2021 
തെരഞ്ഞെടുപ്പ് തീയതി - നവംബർ 29, 2021 
തെരഞ്ഞെടുപ്പ് സമയം - 09.00 am - 04.00 pm
വോട്ടെണ്ണൽ - നവംബർ 29, 2021  - അഞ്ച് മണിക്ക്
തെരഞ്ഞെടുപ്പ് നടപടികൾ പൂർത്തിയാക്കേണ്ട അവസാന തീയതി - ഡിസംബർ 1, 2021 
കേന്ദ്ര തെരഞ്ഞെടുപ്പ് കമ്മീഷൻ ഇതിനകം നൽകിയിട്ടുള്ള കോവിഡ്-19-ന്റെ വിശാലമായ മാർഗ്ഗനിർദ്ദേശങ്ങളും 28.09.2021 ലെ പ്രസ് നോട്ടിന്റെ ഖണ്ഡിക 06-ൽ അടങ്ങിയിരിക്കുന്ന അടുത്തിടെ നൽകിയ മാർഗ്ഗനിർദ്ദേശങ്ങളും https://eci.gov.in/candidate-political-parties/instructions-on-covid-19/ എന്ന ലിങ്കിൽ ലഭ്യമാണ്. ഈ മാർഗ്ഗനിർദ്ദേശങ്ങൾ മുഴുവൻ തിരഞ്ഞെടുപ്പ് പ്രക്രിയയിലും ബാധകമാകുന്നിടത്തെല്ലാം പിന്തുടരേണ്ടതാണ്.
തെരഞ്ഞെടുപ്പ് ഒരുക്കങ്ങൾ നടത്തുമ്പോൾ, കോവിഡ്-19 പ്രതിരോധവുമായി ബന്ധപ്പെട്ട മാർഗ്ഗനിർദ്ദേശങ്ങൾ പൂർണ്ണമായും പാലിക്കുന്നുണ്ടെന്ന് ഉറപ്പുവരുത്താൻ അതത് സംസ്ഥാനങ്ങളിൽ നിന്നും മുതിർന്ന ഉദ്യോഗസ്ഥനെ ചുമതലപ്പെടുത്തുന്നതിന് ബന്ധപ്പെട്ട ചീഫ് സെക്രട്ടറിമാർക്ക് നിർദേശം നൽകിയിട്ടുണ്ട്.
രാജ്യരക്ഷാ മന്ത്രാലയം
രാജ്യരക്ഷാ മന്ത്രി നിര്മലാ സീതാരാമന് അമേരിക്കന് പ്രതിരോധ സെക്രട്ടറിയുമായി കൂടിക്കാഴ്ച നടത്തി
(അഞ്ചു ദിവസത്തെ ഔദ്യോഗിക സന്ദര്ശനത്തിനായി അമേരിക്കയിലെത്തിയ രാജ്യരക്ഷാ മന്ത്രി ശ്രീമതി. നിര്മലാ സീതാരാമന് അമേരിക്കന് പ്രതിരോധ സെക്രട്ടറി ജെയിംസ് എന് മാറ്റിസുമായി കൂടിക്കാഴ്ച നടത്തി. പ്രതിരോധ മേഖലയില് ഇരു രാജ്യങ്ങളും തമ്മില് വര്ദ്ധിച്ചുകൊണ്ടിരിക്കുന്ന പങ്കാളിത്തത്തെക്കുറിച്ച് ഇരുവരും ചര്ച്ച ചെയ്തു. 2018 സെപ്റ്റംബറില് നടന്ന '2+2 ചര്ച്ച'യുടെ തീരുമാനങ്ങളിലൂന്നിക്കൊണ്ട് ഉഭയകക്ഷി പ്രതിരോധ സഹകരണം ശക്തിപ്പെടുത്താന്രണ്ടു രാജ്യങ്ങളും തീരുമാനിച്ചു.
നേരത്തെ അമേരിക്കന് ഡിപ്പാര്ട്ടമെന്റ് ഓഫ് സ്റ്റേറ്റ് സന്ദര്ശിച്ച ശ്രീമതി. നിര്മലാ സീതാരാമന് മുന് അമേരിക്കന് പ്രസിഡന്റ് ജോര്ജ്ജ് എച്ച്.ഡബ്ലു ബുഷിന്റെ നിര്യാണത്തില് അനുശോചനം രേഖപ്പെടുത്തി.
ഇന്ന് റെനോ സന്ദര്ശിക്കുന്ന രാജ്യരക്ഷാ മന്ത്രി അമേരിക്കയിലെ ഇന്ത്യന് സമൂഹത്തില് നിന്ന് തിരഞ്ഞെടുക്കപ്പെട്ട നേതാക്കളുമായി കൂടിക്കാഴ്ച നടത്തും. പിന്നീട് സാന്ഫ്രാന്സിസ്കോ സന്ദര്ശിക്കുന്ന ശ്രീമതി. നിര്മലാ സീതാരാമന് സ്റ്റാന്ഫോര്ഡില് വട്ടമേശ സമ്മേളനത്തെ അഭിസംബോധന ചെയ്യും. അമേരിക്കന് പ്രതിരോധ വകുപ്പിന്റെ ഡിഫന്സ് ഇന്നൊവേഷന് യൂണിറ്റ് സന്ദര്ശിക്കുന്ന കേന്ദ്രമന്ത്രി ഈ യൂണിറ്റുമായി ബന്ധപ്പെട്ട് പ്രവര്ത്തിക്കുന്ന സ്റ്റാര്ട്ടപ്പുകളുമായും വെന്ച്വര് കാപിറ്റലിസ്റ്റുകളുമായും ആശയവിനിമയം നടത്തും.
യു.എസ് പസഫിക് കമാന്റ് ആസ്ഥാനമായ ഹോനോലുലു, ജോയിന്റ് ബേസ് പേള് ഹാര്ബര് ഹിക്കാം എന്നിവയും ശ്രീമതി. നിര്മലാ സീതാരാമന് സന്ദര്ശിക്കും.
AM/MRD
വിദ്യാഭ്യാസ മന്ത്രാലയം
സിബിഎസ്ഇ ബോർഡ് പരീക്ഷ ഉത്തരക്കടലാസുകളുടെ മൂല്യനിർണയത്തിനായി രാജ്യമെമ്പാടും 3000 സിബിഎസ്ഇ അംഗീകൃത സ്കൂളുകൾ തുറക്കാൻ കേന്ദ്രആഭ്യന്തര മന്ത്രാലയത്തിന്റെ അനുമതി .
(ന്യൂഡൽഹി , മെയ് 9, 2020
സിബിഎസ്ഇ ബോർഡ് പരീക്ഷ ഉത്തരക്കടലാസുകളുടെ മൂല്യനിർണയത്തിനായി രാജ്യമെമ്പാടും 3000 സിബിഎസ്ഇ സ്കൂളുകൾ തുറക്കാൻ കേന്ദ്രആഭ്യന്തര മന്ത്രാലയം അനുമതി നൽകി. മൂല്യനിർണയ കേന്ദ്രങ്ങൾക്ക് അനുമതി നൽകിയതിന് കേന്ദ്ര മാനവവിഭവശേഷി മന്ത്രി ശ്രീ രമേശ് പൊഖ്രിയാൽ നിഷാങ്ക് ആഭ്യന്തരമന്ത്രാലയത്തിന് നന്ദി അറിയിച്ചു. 3000 സിബിഎസ്ഇ അംഗീകൃത സ്കൂളുകളെ മൂല്യനിർണ്ണയ കേന്ദ്രങ്ങളായി കണ്ടെത്തിയിട്ടുണ്ടെന്നും മൂല്യനിർണ്ണയത്തിനു വേണ്ടി മാത്രമായി ഈ സ്കൂളുകൾക്ക് പ്രത്യേക അനുമതി നൽകുമെന്നും അദ്ദേഹം അറിയിച്ചു. 2.5 കോടി ഉത്തരക്കടലാസുകൾ വേഗത്തിൽ വിലയിരുത്താൻ ഇതുകൊണ്ട് കഴിയുമെന്ന് ശ്രീ നിഷാങ്ക് പ്രതീക്ഷ പ്രകടിപ്പിച്ചു. ശേഷിക്കുന്ന ബോർഡ് പരീക്ഷകൾ കൂടി നടത്തിയ ശേഷം പരീക്ഷാഫലപ്രഖ്യാപനം നടത്തും. .
ആഭ്യന്തര മന്ത്രാലയത്തിന്റെ ഓഫീസ് മെമ്മോറാണ്ടത്തിനായി ഇവിടെ ക്ലിക്കുചെയ്യുക.
https://static.pib.gov.in/WriteReadData/userfiles/IMG_20200509_190910.jpg
പ്രധാനമന്ത്രിയുടെ ഓഫീസ്
ഗുരുദേവ് ടാഗോറിന്റെ ജയന്തി ദിനത്തിൽ പ്രധാനമന്ത്രിയുടെ ആദരാഞ്ജലി
ഗുരുദേവ് ടാഗോറിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ഗുരുദേവ് ടാഗോറിന് അദ്ദേഹത്തിന്റെ ജയന്തി ദിനത്തിൽ, എന്റെ ആദരാഞ്ജലികൾ. കല മുതൽ സംഗീതം വരെയും വിദ്യാഭ്യാസം മുതൽ സാഹിത്യം വരെയും നിരവധി മേഖലകളിൽ അദ്ദേഹം മായാത്ത മുദ്ര പതിപ്പിച്ചു. സമ്പന്നവും പുരോഗമനപരവും പ്രബുദ്ധവുമായ ഇന്ത്യയെക്കുറിച്ചുള്ള അദ്ദേഹത്തിന്റെ കാഴ്ചപ്പാട് നിറവേറ്റുന്നതിനുള്ള നമ്മുടെ പ്രതിബദ്ധത നാം ആവർത്തിക്കുന്നു."
On the occasion of his Jayanti, my tributes to Gurudev Tagore. From art to music and from education to literature, he has left an indelible mark across several areas. We reiterate our commitment to fulfilling his vision for a prosperous, progressive and enlightened India.
— Narendra Modi  May 9, 2023
രാജ്യരക്ഷാ മന്ത്രാലയം
ഇന്ത്യൻ നാവികസേനാംഗങ്ങളുടെ പ്രായോഗിക പരിശീലനം വർധിപ്പിക്കുന്നതിനായി സംയോജിത സിമുലേറ്റർ കോംപ്ലക്സ് ‘ധ്രുവ്’ കൊച്ചിയിൽ രക്ഷാമന്ത്രി ശ്രീ രാജ്നാഥ് സിംഗ് ഉദ്ഘാടനം ചെയ്തു
(കൊച്ചി: ജൂൺ 21, 2023
രക്ഷാമന്ത്രി ശ്രീ രാജ്നാഥ് സിംഗ് 2023 ജൂൺ 21-ന് കൊച്ചിയിലെ ദക്ഷിണ നാവിക കമാൻഡിൽ ഇന്റഗ്രേറ്റഡ് സിമുലേറ്റർ കോംപ്ലക്സ്  'ധ്രുവ്' ഉദ്ഘാടനം ചെയ്തു. ഇന്ത്യൻ നാവികസേനയുടെ പ്രായോഗിക പരിശീലനം വർധിപ്പിക്കുന്നതിന് സഹായിക്കുന്ന തദ്ദേശീയമായി നിർമ്മിച്ച അത്യാധുനിക സിമുലേറ്ററുകൾ, ഐഎസ്സി 'ധ്രുവ്' ഉൾക്കൊള്ളുന്നു. നാവിഗേഷൻ, ഫ്ലീറ്റ് ഓപ്പറേഷൻസ്, നാവിക തന്ത്രങ്ങൾ എന്നിവയിൽ തത്സമയ അനുഭവം നൽകുന്നതിനാണ് ഈ സിമുലേറ്ററുകൾ വിഭാവനം ചെയ്തിരിക്കുന്നത്. സുഹൃദ് രാജ്യങ്ങളിൽ നിന്നുള്ള ഉദ്യോഗസ്ഥരുടെ പരിശീലനത്തിനും ഈ സിമുലേറ്ററുകൾ ഉപയോഗിക്കും.
സമുച്ചയത്തിൽ വിഭാവനം ചെയ്തിട്ടുള്ള നിരവധി സിമുലേറ്ററുകളിൽ, മൾട്ടി-സ്റ്റേഷൻ ഹാൻഡ്ലിംഗ് സിമുലേറ്റർ , എയർ ഡയറക്ഷൻ & ഹെലികോപ്റ്റർ കൺട്രോൾ സിമുലേറ്റർ , ആസ്ട്രോ നാവിഗേഷൻ ഡോം എന്നിവ രക്ഷാ മന്ത്രി സന്ദർശിച്ചു. ന്യൂ ഡൽഹിയിലെ എആർഐ പ്രൈവറ്റ് ലിമിറ്റഡ് നിർമ്മിക്കുന്ന ഷിപ്പ് ഹാൻഡ്ലിംഗ് സിമുലേറ്ററുകൾ 18 രാജ്യങ്ങളിലേക്ക് കയറ്റുമതി ചെയ്തിട്ടുണ്ട്. ഇൻഫോവിഷൻ ടെക്നോളജീസ് പ്രൈവറ്റ് ലിമിറ്റഡ് വികസിപ്പിച്ചെടുത്ത ആസ്ട്രോ നാവിഗേഷൻ ഡോം ഇന്ത്യൻ നാവികസേനയിലെ ഇത്തരത്തിൽ ആദ്യത്തേതാണ്.
ഡിആർഡിഒ ലബോറട്ടറിയായ ഇൻസ്റ്റിറ്റ്യൂട്ട് ഫോർ സിസ്റ്റംസ്സ് സ്റ്റഡീസ് ആൻഡ് അനാലിസിസ് വികസിപ്പിച്ചെടുത്ത എ ഡി എഛ് സി എസ് -ന് ട്രെയിനികൾക്ക് തത്സമയ പ്രവർത്തന അന്തരീക്ഷം ഒരുക്കി നൽകാൻ കഴിയും. സാങ്കേതികമായി മികച്ച ഈ സിമുലേറ്ററുകൾ 'ആത്മനിർഭർ ഭാരത്' സംരംഭത്തിന്റെ സൂചകവും രാജ്യത്തിന് വലിയ പ്രതിരോധ കയറ്റുമതി സാധ്യതയും വാഗ്ദാനം ചെയ്യുന്നു. കോംബാറ്റ് മാനേജ്മെന്റ് സിസ്റ്റവും മാരിടൈം ഡൊമെയ്ൻ അവയർനെസ് ലാബും കോംപ്ലക്സിൽ തദ്ദേശീയമായി വികസിപ്പിച്ചെടുത്ത മറ്റ് ചില സിമുലേറ്ററുകളിൽ ഉൾപ്പെടുന്നു.
ഉദ്ഘാടന വേളയിൽ, ഈ സിമുലേറ്ററുകളുടെ വികസനത്തിൽ ഏർപ്പെട്ടിരിക്കുന്ന സ്ഥാപനങ്ങളിൽ നിന്നുള്ള മുതിർന്ന പ്രതിനിധികളുമായും ശ്രീ രാജ്നാഥ് സിംഗ് ആശയവിനിമയം നടത്തി.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 187.07 കോടി കടന്നു
ന്യൂ ഡൽഹി: ഏപ്രിൽ 21 , 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 187.07 കോടി  കടന്നു. 2,28,80,254 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.53 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. ഇതുവരെ 2,37,279 മുൻകരുതൽ ഡോസുകളാണ് നൽകിയത്.
നിലവിൽ രാജ്യത്ത് ചികിത്സയിലുള്ളത് 13,433 പേരാണ്. ഇത് ആകെ രോഗബാധിതരുടെ 0.03 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 1,231 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,14,479 ആയി. ദേശീയ രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,380 പേർക്കാണ്.
കഴിഞ്ഞ 24 മണിക്കൂറിൽ 4,49,114 പരിശോധനകൾ നടത്തി. 83.33 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.43 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.53 ശതമാനമാണ്.
(Visitor Counter : 77
പ്രധാനമന്ത്രിയുടെ ഓഫീസ്
കോവിഡ് -19 നെതിരായ ഇന്ത്യയുടെ പോരാട്ടത്തിന് ശക്തമായ പ്രചോദനം ലഭിക്കുന്നു, കാരണം വാക്സിനേഷനുകളുടെ എണ്ണം 50 കോടി കവിഞ്ഞു: പ്രധാനമന്ത്രി
വാക്സിനേഷനുകളുടെ എണ്ണം 50 കോടി കവിഞ്ഞുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഈ സംഖ്യയെ അടിസ്ഥാനമാക്കിക്കൊണ്ട് , "എല്ലാപേർക്കും വാക്സിൻ , എല്ലാപേർക്കും സൗജന്യം " എന്ന പ്രസ്ഥാനത്തിന് കീഴിൽ നമ്മുടെ പൗരന്മാർക്ക് കുത്തിവയ്പ്പ് ലഭ്യമാക്കാമെന്നു ഇന്ത്യ പ്രതീക്ഷിക്കുന്നുവെന്നും അദ്ദേഹം പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
"കോവിഡ് -19 നെതിരായ ഇന്ത്യയുടെ പോരാട്ടത്തിന് ശക്തമായ ഊർജ്ജം ലഭിക്കുന്നു. വാക്സിനേഷനുകളുടെ എണ്ണം 50 കോടി കവിഞ്ഞു. ഈ സംഖ്യയെ അടിസ്ഥാനമാക്കിക്കൊണ്ട് , "എല്ലാപേർക്കും വാക്സിൻ , എല്ലാപേർക്കും സൗജന്യം " എന്ന പ്രസ്ഥാനത്തിന് കീഴിൽ നമ്മുടെ പൗരന്മാർക്ക് കുത്തിവയ്പ്പ് ലഭ്യമാക്കാമെന്ന് നാം പ്രതീക്ഷിക്കുന്നു.
(
ഉപരാഷ്ട്രപതിയുടെ കാര്യാലയം
വികസന പ്രവർത്തനങ്ങളും പരിസ്ഥിതി സംരക്ഷണവും ഒരുമിച്ച് മുന്നോട്ടു കൊണ്ടുപോകണമെന്ന് ഉപരാഷ്ട്രപതി
ഇനി നിർമ്മിക്കുന്ന കെട്ടിടങ്ങളെല്ലാം നിർബന്ധമായും പരിസ്ഥിതി സൗഹൃദമായിരിക്കണം എന്ന് ചിന്തിക്കേണ്ട സമയമായതായി ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് അഭിപ്രായപ്പെട്ടു. നികുതി കിഴിവുകൾ നൽകി പരിസ്ഥിതി സൗഹൃദ കെട്ടിടങ്ങളുടെ നിർമ്മാണം പ്രോത്സാഹിപ്പിക്കണമെന്ന് ഗവൺമെൻറുകൾ, ഫിനാൻസ് കമ്മീഷൻ, തദ്ദേശസ്ഥാപനങ്ങൾ എന്നിവയോട് അദ്ദേഹം നിർദ്ദേശിച്ചു.
കോൺഫെഡറേഷൻ ഓഫ് ഇന്ത്യൻ ഇൻഡസ്ട്രി  യുടെ 'ഗ്രീൻ ബിൽഡിംഗ് കോൺഗ്രസ് 2020' വീഡിയോ കോൺഫറൻസിലൂടെ ഉദ്ഘാടനം നിർവഹിക്കുകയായിരുന്നു അദ്ദേഹം. നിലവിലെ കെട്ടിടങ്ങൾ പരിസ്ഥിതി സൗഹൃദപരമായി പുനർ രൂപകൽപ്പന ചെയ്യണമെന്നും അദ്ദേഹം അഭിപ്രായപ്പെട്ടു.
വികസനത്തിന് ഒരു സുസ്ഥിര സമീപനത്തിനായി ആഹ്വാനം ചെയ്ത ഉപരാഷ്ട്രപതി, ലോകത്തെ കാർബൺഡയോക്സൈഡ് ബഹിർഗമനത്തിന്റെ 39 ശതമാനത്തിനും കാരണം കെട്ടിടനിർമ്മാണം ആണെന്ന് അഭിപ്രായപ്പെട്ടു. കെട്ടിട നിർമ്മാണ സാമഗ്രികൾ പരിസ്ഥിതി സൗഹൃദവും സുസ്ഥിരവും ആയിരിക്കണമെന്നും അദ്ദേഹം പറഞ്ഞു.
കാർബൺ രഹിത കെട്ടിടങ്ങൾ  പ്രോത്സാഹിപ്പിക്കുന്നതിന് ഒരു പ്രചാരണ പരിപാടി തുടങ്ങാൻ ഇന്ത്യൻ ഗ്രീൻ ബിൽഡിങ് കൗൺസിലിനോട് അദ്ദേഹം നിർദ്ദേശിച്ചു. നഗര ആസൂത്രകർ, ബിൽഡേഴ്സ് അസോസിയേഷൻ ഓഫ് ഇന്ത്യ, സിആർഇഡിഎഐ തുടങ്ങിയ സ്ഥാപനങ്ങൾ ഈ പ്രചാരണ പരിപാടിയിൽ പങ്കാളികളാകാനും അദ്ദേഹം ആവശ്യപ്പെട്ടു.
7.61 ബില്യൺ ചതുരശ്ര അടി ഹരിത കെട്ടിട വിസ്തൃതിയോടെ, ലോകത്തെ ആദ്യ അഞ്ച് രാജ്യങ്ങളിൽ ഒന്നാണ് ഇന്ത്യ എന്നതിൽ അദ്ദേഹം സന്തുഷ്ടി പ്രകടിപ്പിച്ചു. ആഗോള ഹരിത കെട്ടിട പ്രസ്ഥാനത്തെ നയിക്കുന്നതിന് ഇന്ത്യയ്ക്ക് കഴിവുണ്ടെന്ന് അഭിപ്രായപ്പെട്ട ശ്രീ വെങ്കയ്യ നായിഡു, ഹരിത ആശയങ്ങൾ നടപ്പാക്കുന്നതിന് സംസ്ഥാന ഗവൺമെൻറുകൾ, നിർമാണ കമ്പനികൾ എന്നിവയോടൊപ്പം ചേർന്ന് പ്രവർത്തിക്കുന്ന സിഐഐയെ പ്രശംസിച്ചു. ഹരിത കെട്ടിടങ്ങളിൽ കോവിഡ് 19 പ്രതിരോധിക്കുന്നതിനുള്ള മാർഗനിർദേശങ്ങൾ രൂപീകരിച്ച സിഐഐയെ ഉപരാഷ്ട്രപതി അഭിനന്ദിച്ചു. 11 സംസ്ഥാനങ്ങളിലെ 24 ഗ്രാമങ്ങളിൽ ഹരിത ആശയങ്ങൾ പ്രാബല്യത്തിലാക്കിയ സി ഐ ഐയുടെ പ്രവർത്തനങ്ങൾ കൂടുതൽ സംസ്ഥാനങ്ങളിലേക്കും ഗ്രാമങ്ങളിലേക്കും വ്യാപിപ്പിക്കാനും അദ്ദേഹം ആവശ്യപ്പെട്ടു.
(Visitor Counter : 90
വിദ്യാഭ്യാസ മന്ത്രാലയം
2021 UGC കരട് ചട്ടങ്ങൾക്ക് മേലുള്ള നിർദ്ദേശങ്ങൾ ക്ഷണിക്കുന്നു
ന്യൂഡൽഹി, മാർച്ച് 04, 2021
ജോയിന്റ് ഡിഗ്രി, ഡ്യൂവൽ ഡിഗ്രി, ട്വിന്നിങ് പ്രോഗ്രാമുകൾ എന്നിവ നൽകുന്നതിന്റെ ഭാഗമായി സ്വദേശ-വിദേശ ഉന്നത വിദ്യാഭ്യാസ സ്ഥാപനങ്ങൾ സഹകരിക്കുന്നതും ആയി ബന്ധപ്പെട്ട 2021 കരട് ചട്ടങ്ങൾ യുജിസി പ്രസിദ്ധീകരിച്ചതായും, ഇതുമായി ബന്ധപ്പെട്ട എല്ലാ തരം നിർദ്ദേശങ്ങളും സ്വാഗതം ചെയ്യുന്നതായും കേന്ദ്ര വിദ്യാഭ്യാസ മന്ത്രി ശ്രീ രമേശ് പൊക്രിയാൽ നിഷാങ്ക്.
പൊതുജനങ്ങൾക്ക് ഇത് സംബന്ധിച്ച അവരുടെ അഭിപ്രായങ്ങൾ ugcforeigncollaboration[at]gmail[dot]com എന്ന ഇ-മെയിൽ ഐഡി-യില് നൽകാവുന്നതാണ്. ഇതിനുള്ള സമയം ഈ മാസം 15 വരെ നീട്ടി നൽകിയിട്ടുണ്ട്.
വിദേശ ഉന്നത വിദ്യാഭ്യാസ സ്ഥാപനങ്ങളുമായി സഹകരിക്കാൻ താല്പര്യപ്പെടുന്ന ഇന്ത്യൻ ഉന്നത വിദ്യാഭ്യാസ സ്ഥാപനങ്ങൾക്കും, തിരിച്ചും ഇവ ബാധകമാണ്.
ട്വിന്നിങ് സൗകര്യം പ്രയോജനപ്പെടുത്തുന്ന, ഇന്ത്യൻ ഉന്നത വിദ്യാഭ്യാസ സ്ഥാപനങ്ങളിൽ പഠിക്കുന്ന വിദ്യാർത്ഥികൾക്ക് തങ്ങളുടെ പഠനം യുജിസി ചട്ടങ്ങൾക് അനുസൃതമായി ഭാഗികമായി ഇന്ത്യയിലും, ശേഷിക്കുന്നവ വിദേശത്തും നടത്താവുന്നതാണ്. വിദേശ വിദ്യാഭ്യാസ സ്ഥാപനങ്ങളിൽ ഈ വിദ്യാർഥികൾ നേടുന്ന ക്രെഡിറ്റുകൾ, അവരുടെ ബിരുദ/ഡിപ്ലോമ ദാന സമയത്ത് ഇന്ത്യൻ ഉന്നത വിദ്യാഭ്യാസ സ്ഥാപനങ്ങൾ പരിഗണിക്കുന്നതാണ്.
ജോയിന്റ് ഡിഗ്രി പരിപാടിക്ക് കീഴിൽ പഠിക്കുന്ന വിദ്യാർത്ഥികളുടെ പാഠ്യപദ്ധതി ഇന്ത്യൻ-വിദേശ ഉന്നത വിദ്യാഭ്യാസ സ്ഥാപനങ്ങൾ സംയുക്തമായി രൂപകൽപ്പന ചെയ്യുന്നതാണ്. ഇവരുടെ ബിരുദം, രണ്ട് സ്ഥാപനങ്ങളും ചേർന്ന് ഒരു സർട്ടിഫിക്കറ്റ് ആയാണ് ലഭ്യമാക്കുക
ഡ്യുവൽ ഡിഗ്രി പരിപാടിക്ക് കീഴിൽ ഒരേ സമയം തന്നെ രണ്ട് ഉന്നത വിദ്യാഭ്യാസ സ്ഥാപനങ്ങളും വ്യത്യസ്ത ബിരുദങ്ങൾ ലഭ്യമാക്കുന്നതാണ്.
ഇത് സംബന്ധിച്ച യുജിസി കരട് നിർദ്ദേശങ്ങൾ കാണാൻ ഈ ലിങ്കിൽ ക്ലിക്ക് ചെയ്യുക:
RRTN/SKY
(Visitor Counter : 92
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഏപ്രിൽ 13, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 186.07 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 10,870 പേർ; ചികിത്സയിലുള്ളത് ആകെ രോഗബാധിതരുടെ 0.03%
കഴിഞ്ഞ 24 മണിക്കൂറിനിടെ 1,081 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,05,410 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 1,088 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.25%; പ്രതിവാര രോഗസ്ഥിരീകരണ നിരക്ക് 0.24%
ആകെ നടത്തിയത് 79.49 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,29,323 പരിശോധനകൾ
RRTN
നിതി ആയോഗ്
അടൽ ഇന്നൊവേഷൻ മിഷൻ, നിതി ആയോഗ്, യുഎൻഡിപി ഇന്ത്യ എന്നിവ സംയുക്തമായി കമ്മ്യൂണിറ്റി ഇന്നൊവേറ്റർ ഫെല്ലോഷിപ്പ് ആരംഭിച്ചു
ന്യൂ ഡൽഹി, ഫെബ്രുവരി 11, 2022
അടൽ ഇന്നൊവേഷൻ മിഷൻ , നിതി ആയോഗ് എന്നിവ യുഎൻഡിപി ഇന്ത്യയുമായി സഹകരിച്ച് ഇന്ന് "ശാസ്ത്രത്തിലെ സ്ത്രീകളുടെയും പെൺകുട്ടികളുടെയും അന്താരാഷ്ട്ര ദിന" ത്തിന്റെ ഭാഗമായി കമ്മ്യൂണിറ്റി ഇന്നൊവേറ്റർ ഫെലോഷിപ്പ്  ആരംഭിച്ചു.
സുസ്ഥിര വികസന ലക്ഷ്യം  അടിസ്ഥാനമാക്കി സാമൂഹിക പ്രശ്നങ്ങൾ പരിഹരിക്കുന്നതിനുള്ള മാർഗങ്ങളിൽ ശ്രദ്ധ കേന്ദ്രീകരിച്ച് യുവാക്കൾക്ക് അവരുടെ സാമൂഹിക സംരംഭം സ്ഥാപിക്കാനുള്ള അവസരം ഫെലോഷിപ്പ് നൽകും.
ഇത് ഒരു വർഷം നീണ്ടുനിൽക്കുന്ന ഫെലോഷിപ്പ് പദ്ധതിയാണ്. ഈ കാലയളവിൽ ഫെലോഷിപ്പ് ലഭിച്ച ഓരോ വ്യക്തിയും AIM-ന്റെ അടൽ കമ്മ്യൂണിറ്റി ഇന്നൊവേഷൻ സെന്ററുകളിലൊന്നിൽ  പ്രവർത്തിക്കുന്നതിന് അവസരം ലഭിക്കും. കൂടാതെ അവരുടെ ആശയം വികസിപ്പിക്കുമ്പോൾ, സുസ്ഥിര വികസന ലക്ഷ്യ അവബോധവും, സംരംഭകത്വ കഴിവുകളും, ജീവിത നൈപുണ്യവും ലഭ്യമാക്കുകയും ചെയ്യും. ACIC-കൾ അനുയോജ്യമായ പ്രവർത്തന സൗകര്യങ്ങളും ഇന്നോവേറ്റർക്ക് ചലനാത്മക ബിസിനസ്സ് ശൃംഖലയും നൽകും.
ആശയത്തിൽ നിന്ന് വ്യവസായത്തിലേക്കുള്ള ഇന്നോവേറ്ററിന്റെ യാത്രയെ എ സി ഐ സി കേന്ദ്രങ്ങൾ വഴി ഈ ഫെലോഷിപ് സഹായിക്കും.
എ സി ഐ സി ആവാസവ്യവസ്ഥ സൃഷ്ടിക്കുന്നതിനുള്ള പ്രവർത്തന ലഘുഗ്രന്ഥവും AIM പുറത്തിറക്കി. സ്റ്റാർട്ടപ്പ്, നൂതന ആശയ ആവാസവ്യവസ്ഥ എന്നിവ വികസിപ്പിക്കുന്നതിനായയാണ് ACIC-കൾ സ്ഥാപിച്ചിട്ടുള്ളത്. നിലവിൽ, രാജ്യത്ത് 9 സംസ്ഥാനങ്ങളിലായി 12 എസിഐസി-കൾ ഉണ്ട്. രാജ്യത്ത് അത്തരം 50 കേന്ദ്രങ്ങൾ കൂടി സ്ഥാപിക്കുകയാണ് ലക്ഷ്യം.
RRTN/SKY
(Visitor Counter : 123
പ്രധാനമന്ത്രിയുടെ ഓഫീസ്
ബെംഗളൂരുവിൽ ശ്രീ നാദപ്രഭു കെംപഗൗഡയുടെ 108 അടി ഉയരമുള്ള വെങ്കല പ്രതിമ പ്രധാനമന്ത്രി അനാച്ഛാദനം ചെയ്തു
ശ്രീ നാദപ്രഭു കെമ്പഗൗഡയുടെ 108 അടി നീളമുള്ള വെങ്കല പ്രതിമ പ്രധാനമന്ത്രി ശ്രീ നരേന്ദ്ര മോദി ഇന്ന് ബെംഗളൂരുവിൽ അനാച്ഛാദനം ചെയ്തു. പ്രധാനമന്ത്രി പ്രതിമയിൽ പുഷ്പാർച്ചന നടത്തുകയും ജലം അർപ്പിക്കുകയും ചെയ്തു. ഒരു തൈയും നട്ടു.
ബെംഗളൂരുവിന്റെ വളർച്ചയ്ക്ക് നഗരത്തിന്റെ സ്ഥാപകനായ നാദപ്രഭു കെമ്പഗൗഡയുടെ സംഭാവനകളുടെ സ്മരണയ്ക്കായാണ് പ്രതിമ നിർമ്മിച്ചിരിക്കുന്നത്. സ്റ്റാച്യു ഓഫ് യൂണിറ്റി ഫെയിം റാം വി സുതാർ സങ്കൽപ്പിക്കുകയും ശിൽപിക്കുകയും ചെയ്ത ഈ പ്രതിമയുടെ നിർമ്മാണത്തിനായി 98 ടൺ വെങ്കലവും 120 ടൺ സ്റ്റീലും ഉപയോഗിച്ചു.
പ്രധാനമന്ത്രി ട്വീറ്റ് ചെയ്തു;
“ബെംഗളൂരു നിർമ്മിക്കുന്നതിൽ ശ്രീ നാദപ്രഭു കെമ്പഗൗഡയുടെ പങ്ക് നിസ്തുലമാണ്. എല്ലാറ്റിനുമുപരിയായി ജനങ്ങളുടെ ക്ഷേമത്തിന് എപ്പോഴും പ്രാധാന്യം നൽകുന്ന ഒരു ദാർശനികനായി അദ്ദേഹം ഓർമ്മിക്കപ്പെടുന്നു. ബംഗളൂരുവിൽ ‘സ്റ്റാച്യു ഓഫ് പ്രോസ്പെരിറ്റി’ ഉദ്ഘാടനം ചെയ്യുന്നതിൽ ബഹുമതിയുണ്ട്.
--ND--
The role of Sri Nadaprabhu Kempegowda in the making of Bengaluru is unparalleled. He is remembered as a visionary who always put the welfare of people above everything else. Honoured to inaugurate the ‘Statue of Prosperity’ in Bengaluru. pic.twitter.com/zoMIXIYFf1
— Narendra Modi  November 11, 2022
ಬೆಂಗಳೂರು ನಿರ್ಮಾಣದಲ್ಲಿ ಶ್ರೀ ನಾಡಪ್ರಭು ಕೆಂಪೇಗೌಡರ ಪಾತ್ರ ಅಸಾಧಾರಣವಾದುದು. ಜನರ ಕಲ್ಯಾಣವನ್ನು ಯಾವಾಗಲೂ ಎಲ್ಲಕ್ಕಿಂತ ಮಿಗಿಲಾಗಿ ನೋಡುತ್ತಿದ್ದ ಕ್ರಿಯಾಶೀಲ ದಾರ್ಶನಿಕ ಎಂದು ಅವರನ್ನು ನೆನಪಿಸಿಕೊಳ್ಳಲಾಗುತ್ತದೆ. ಬೆಂಗಳೂರಿನಲ್ಲಿ ‘ಪ್ರಗತಿಯ ಪ್ರತಿಮೆʼಯನ್ನು ಉದ್ಘಾಟಿಸಿರುವುದು ಗೌರವದ ವಿಷಯವಾಗಿದೆ. pic.twitter.com/rmOtUd7YxB
— Narendra Modi  November 11, 2022
The Prime Minister was accompanied by the Chief Minister of Karnataka, Shri Basavaraj Bommai, the Governor of Karnataka, Shri Thawar Chand Gehlot and Union Minister Shri Prahlad Joshi among others.